Publication: Magyar Közlöny
Issue: MK-2002-2 (Year: 2002, Number: 2)
Era: 1990-2004
Section: szóló 1997. évi XXXI. törvény (Gyvt.) célja, alapelvei, a
Paragraph Index: 412

1. feladatcsoport Részt vesz a gyermekek fogadásában, megismerésében, szükségletei feltárásában és kielégítésében, a gyermekotthon mindennapi életének szervezésében, irányításában A gyermek- és ifjúsági felügyelõ legyen képes — részt venni az új gyermek fogadásában, a gyermekcsoport felkészítésében és a csoport szokásainak megismertetésében, az otthon és a gyermek bemutatásában, — türelemmel, empátiával és pozitív attitüddel megkönnyíteni az otthonba/csoportba történõ beilleszkedését, — figyelembe venni a gyermek érzelmi állapotát, melyet a családjából történõ kiemelése miatt él át, — részt venni a természetes és mesterséges környezet alakításában, — figyelemmel kísérni a szükségleteknek megfelelõ ruházat meglétét, jelezni a pótlás szükségességét, illetve részt venni a beszerzésben, — bevonni a gyermekeket a ruházat tisztításába, javításába, — javaslatával segíteni a képezhetetlen tanköteles korú gyermek zsebpénzének személyre szóló felhasználását, — a gondozott gyermekek érdekeinek, épségének szem elõtt tartására, biztonságuk megteremtésére, — a napirend ésszerû betartására és betartatására, — a nyugodt, biztonságos légkör megteremtésére.

Source: https://magyarkozlony.hu/hivatalos-lapok/abc728757ffdbde288c638577cc05af02b933c23/dokumentumok/611c9a3bf16d2d0e492c1f1a44235b04174e190c/letoltes